Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê vatî:
“Herêma Zapî,
1ê teşrîna verêne Warê Xoverdayîşî yê Sîda de îşxalkerî rayêk bi çekanê ferdîyan rayêke zî taktîkê sabotajî ameyî pirodayene û derbkerdene. 30ê êlule de Warê Xoverdayîş yê Girê Cûdîyî de îşxalkerî bi taktîkê suîkastî ameyî pirodayene, 2 îşxalkerî amey cezakerdene. Eynî roje Warê Xoverdayîşî yê Girê Amediyê de îşxalkerî pê çekanê giranan ameyî pirodayene mewzîyêke ameye derbkerdene. Na çalakîye hetê hêzanê ma yê YJA Starî ra ameye kerdene. Saetanê cemê şanî de îşxalkerî Girê Amediyê de reyna bi çekanê ferdîyan û taktîkê sabotajî ameyî pirodayene, 5 îşxalkerî ameyî cezakerdene.
Herêma Metîna,
29ê êlule de îşxalkeranê ke waşt verê mewzîyanê şerî yê Warê Xoverdayîşî yê Girê Çerçelî de latik bivêşnê,  bi çekanê ferdîyan ameyî pirodayene.
Hêrişê bi çekanê qedexeyan;
29ê êule de Warê Xoverdayîşî yê Girê Çarçelî yê Metîya de mewzîyê şerî bi çekanê kîmyewîyan dîyayî bombayan ver û bi droneyan teqaber ame şuxulnayene. 30ê êlule de  Warê Xoverdayîşî yê Girê Amediyê bi çekanê qedexeyan ameyî bombardumankerdene.
Bombarduman;
30ê êlule de dormeyê Çemê Zapî, Ava Lolanê yê Xakurkê, warê Kanîsarkê yê Garê, Warê Xoverdayîşî yê Girê Çarçelî yê Metîna, Warê Xoverdayîşî yê Girê Baharî yê Zapî bi teyarayanê şerî dîyayî bombayan ver. Reyna herêmê Zap, Xakurkê Metîna bi dopan dîyayî bombayan ver.”
